Obama, eulogji për pastorin e vrarë
Fjalët e presidentit u kthyen në afirmim të unitetit dhe pajtimit
Presidenti Barak Obama mbajti një eulogji të premten në funeralin e pastorit të një kishe afrikano-amerikane i cili u vra së bashku me tetë pjesëtarë të kishës së tij nga një person i armatosur i bardhë që thuhet se donte të fillonte një luftë racore. Presidenti e përdori eulogjinë e tij prej 35 minutash për të lëvduar mënyrën se si Amerika i është përgjigjur masakrës. Gjendja në qytet ishte festive, pavarësisht nga tragjedia. Fakti i thjeshtë se Barak Obama shkoi aty, ishte gëzim. Shumë njerëz morën pjesë dhe disa prej tyre u detyruan ta shikojnë funeralin nga larg. Pas ceremonisë, ata që morrën pjesë ishin të frymëzuar. Lakrista Davis tha se i pëlqeu stili i eulogjisë së Obamës. Michael J. Wright II, një i afërm i pastorit vrarë, tha se dënimi nga presidenti i paragjykimeve raciale ishte i rëndësishëm. "Do të jehojë për një kohë shumë të gjatë. Sepse ai goditi shumë prej çështjeve që shumica e njerëzve ishin të frikësuar t’i thonin. " Patton Webb është dakord. Ky ishte një kujtim për një udhëheqës të dashur vendor zezak i vrarë në emër të armiqësisë racore, por fjalët e fuqishme të presidentit e kthyen atë atë një afirmim të unitetit dhe pajtimit.